**Notat fra statusmøtet – Leverandørlista 30. oktober 2014.**

Programmet ble gjennomført i henhold til tidsplanen. 40 personer deltok, ca. halvparten av firmaene på lista vare representert, fra Gratangen til Balsfjord, via Sørreisa og Lenvik. Det er vi meget godt fornøyde med.

Dette notatet gjennomgår deler av det som kom fram på møtet.

**Gjennomgang /status av prosjektet leverandørlista, sett fra Dialogen.**

Arild Nordahl og Lennarth Kvernmo redegjorde for status. Det er nå 74 bedrifter på lista som til sammen omsetter for 763 millioner, de to store og landsdekkende firmaene, Coop Nord og AK – Maskiner SA, er ikke med i dette tallet.

Dialogen ble samme dag kontaktet av næringssjef Willy Ørnebakk i Storfjord, med spm. om bedrifter og kommuner i Nord- Troms eventuelt kan slutte seg til lista. Statnetts videre utbygging av 420kV- linja fra Balsfjord til Skaidi hare aktualisert dette. Hvis vi skal ha en avgrensing av listas geografiske nedslagsfelt må dette avgjøres av deltakerne.

I statusoversikten ble Consorzios erfaringer også presentert. HSE Manager Antonio Latanza i slo fast at lista hadde vært et nyttig instrument i oppstartsperioden og at betydningen ville opprettholdes dersom lista blir kontinuerlig oppdatert

Erfaringene viser ellers at forretnings- og forhandlingskulturen hos italienerne er litt annerledes enn vår egen. Ting tar lengre tid, og i stedet for å vente på svar på en mail eller et tilbud, kan det være en fordel å være mere aktiv og «fremoverlent» og møte aktuelle beslutningstakere i Consorzio «face to fase».

Bardu Utvikling SA kan bidra til å etablere kontakt og organisere møter r mellom firmaer på lista og Consorzio. Ta kontakt med arild.nordahl@barduutvikling.no, tlf. 97 47 23 23.

**Erfaringene fra bedriftene/kommunene**

Arena Elvenes har undertegnet to kontrakter. Den første gjelder utleie av dagens fasiliteter, den andre innebærer etablering av 150 sengeplasser på området, slik at dette bli en hovedbase for Consorzio.

Dagl. leder Bjørn Nordmo har erfart at kulturen i norsk og italiensk næringsliv er noe forskjellig. Språkbarrieren er kanskje overdrevet, det er ikke verre enn at de fleste med en brukbar «skoleengelsk» kan kommunisere med italienerne. Nordmo deler gjerne sine erfaringer med andre.

Kontraktene med Arena Elvenes har skapt mersalg og synergier hos andre på lista. Dette gjelder bla. Lapphaugan, som nå har fått en kontrakt på catering til de som bor på Arena Elvenes. Senja Avfall skal nå ta hand om det meste av avfall som produseres på ulike lokasjoner og boenheter i forbindelse med linjebyggingen.

De som hadde ordet i understreket at leverandørlista hadde vært avgjørende for kontraktene/leveransene, og at det italienske selskapet oppfatter bedriftene på lista som seriøse.

Enhetsleder i teknisk etat i Bardu, Johanne Sollid opplyste at kommunen har tatt i bruk leverandørlista ved anskaffelser, men det er fortsatt pris og kvalitet som avgjør om en tilbyder får kontrakt eller ikke. Lennarth Kvernmo oppfordrer de øvrige kommunene om å bruke leverandørlista like aktivt.

**Store muligheter for klynger og nettverk**

Odd Ståle Dalslåen, Innovasjon Norge presenterte bedriftsnettverksordningen. Info om dette finnes her: ……

Dette er en område som IN prioriterer og bedriftene på lista bør derfor se seg om etter mulige samarbeidspartnere! Hovedregelen er at minimum tre bedrifter må samarbeide om et nettverksprosjekt, og en av disse må stå som prosjekteier. Det er viktig at bedriftene er motiverte til å delta, men de må ikke nødvendigvis være fra samme bransje. Forstudien finansieres fullt ut av IN med et tilskudd på kr 100.000. Under forprosjektet er tilskuddet kr 300.000, mens hovedprosjektet har en tilskuddsramme på kr 750.000. Bedriftene kan bruke arbeidstimer for å fylle opp egenkapitalen, som er 50% på de to siste fasene.

Gunnar Berglund fra Lavangen informerte om prosessene som har ført til at ni bedrifter har dannet nettverk og etablert kalt Lavangen Entreprenør AS. To konkurser i entreprenørbransjen gjorde at de lokale bedriftene/underleverandørene mistet leveranser og jobber. Ved å etablere en entreprenørbedrift med økonomiske muskler og den kompetansen som behøves for å kunne regne anbud, er situasjonen snudd til noe positivt. Prosjekt gjennomføres og ordrereserven er nå på 30 mill. NOK.

**Innkjøpsansvarlig Morten Kvarme, Statnett SF. Status på Ofoten – Balsfjord og presentasjon av Balsfjord- Hammerfest.**

Kvarmes presentasjon er tilgjengelig her**……..**  Kraftlinjeprosjektene gjør at Statnett fram til 2021 skal investere 10-12 MLRD NOK i Nordland, Troms og Finnmark.

Kvarme understreker at man ennå er tidlig i utbyggingsprosessen, og at lokal og regionalt næringsliv fortsatt kan konkurrere om en rekke kontrakter som Men han var også skuffet over manglende interesse og hadde forventet at flere lokale/regionale bedrifter kunne være underleverandører eller gjøre jobben for Statnett SF på en del områder. Kvarme pekte videre på at lokale bedrifter har en kompetanse på vinterarbeid/vinteraktiviteter som få andre kan matche, og etterlyste derfor en mer offensiv holdning fra næringslivet.

**Veien videre: Hvilke ønsker har medlemmene på leverandørlista for en videre utvikling.**

Fra Dialogens side ble det presentert en del problemstillinger:

* Skal lista fortsatt ha samme form som nå. Bruke PDF-format og utvikles videre med ny bedrifter og etablere, som betaler en årskontingent for å stå oppført her.
* Eller bør produktet utvikles, f.eks. ved å etablere en portal, med mulighetene dette innebærer i forhold til bedre funksjonalitet? Achilles.com kan være en mal, men det finnes flere.
* Hvordan skal en videre utvikling organiseres?
* Hva med finansiering, bør bedriftene yte mer, eller må kommunene sterkere inn i bildet. (Så langt har Bardu, Målselv, Lavangen og Sørreisa bevilget kr 25.000 hver.

(Repr. for Innovasjon Norge signaliserte på møtet at utvikling av en nettportal er for mye drift, og derfor neppe vil få IN-støtte.)

* Skal vi begrense det geografiske området til kommunene som nå er med?

De som hadde ordet mente arbeidet med å utvikle leverandørlista måtte fortsette. Dette blir fulgt opp i Dialogen. Vi vil komme tilbake med konkrete utspill og alternativer.

Men denne fasen er ennå ikke avsluttet, vi får fortsatt inn nye firmaer på lista og flere har signalisert at de vil være med.

Arild Nordahl